b'\n_START_ARTICLE_\nLietuvos jaun\xc5\xb3j\xc5\xb3 mokslinink\xc5\xb3 s\xc4\x85junga\n_START_PARAGRAPH_\nLietuvos jaun\xc5\xb3j\xc5\xb3 mokslinink\xc5\xb3 s\xc4\x85junga (LJMS) - Lietuvos jaunuosius mokslininkus (iki 36 m. am\xc5\xbeiaus) vienijanti ir jiems atstovaujanti savaranki\xc5\xa1ka, nepolitin\xc4\x97, ne pelno siekianti s\xc4\x85junga.\n_START_SECTION_\nIstorija\n_START_PARAGRAPH_\nS\xc4\x85junga buvo \xc4\xafkurta 2002 m. vasario 20 d., oficialiai \xc4\xafregistruota 2003 m. gegu\xc5\xbe\xc4\x97s 12 d.\n_START_SECTION_\nVeikla\n_START_PARAGRAPH_\nPagrindinis s\xc4\x85jungos veiklos tikslas yra Lietuvos jaun\xc5\xb3j\xc5\xb3 mokslinink\xc5\xb3 darbo aplinkos gerinimas, prisidedant prie Lietuvos \xc5\xa1vietimo ir mokslo sistemos tobulinimo. Vykdydama veikl\xc4\x85 LJMS rengia vie\xc5\xa1as diskusijas, seminarus ir konferencijas. LJMS siekia aktyvaus mokslinink\xc5\xb3 (tyr\xc4\x97j\xc5\xb3) dalyvavimo versle, inovacijomis paremto verslo pl\xc4\x97troje. S\xc4\x85junga vienija \xc4\xafvairi\xc5\xb3 mokslo sri\xc4\x8di\xc5\xb3 ir institucij\xc5\xb3 jaunuosius mokslininkus, tod\xc4\x97l skatina tarpdisciplinin\xc4\xaf ir tarpinstitucin\xc4\xaf mokslinink\xc5\xb3 bendradarbiavim\xc4\x85, tarpdisciplininius tyrimus. S\xc4\x85jungoje yra sudaromos s\xc4\x85lygos nariams realizuoti save \xc4\xafvairiose veiklose, susipa\xc5\xbeinti su \xc4\xafdomiais \xc5\xbemon\xc4\x97mis bei susirasti nauj\xc5\xb3 draug\xc5\xb3. Kita prioritetin\xc4\x97 s\xc4\x85jungos veiklos kryptis yra visuomen\xc4\x97s ir ypa\xc4\x8d jaun\xc5\xb3 \xc5\xbemoni\xc5\xb3 dom\xc4\x97jimosi mokslu skatinimas. S\xc4\x85junga bendrauja ir bendradarbiauja su kitomis visuomenin\xc4\x97mis organizacijomis, jud\xc4\x97jimais, valstyb\xc4\x97s institucijomis._NEWLINE_Naryst\xc4\x97: LiJOT, EuroDoc.'